***«Helse og fremtidens omsorgstjenester»***

Fokusmøte i Listerrådet 3 desember

Farsund Fjordhotell

Det er et økende gap mellom behov og ressurstilgang i fremtidens helse- og omsorgstjenester. Analyser viser oss at vi kan komme et stykke på vei ved å jobbe smartere, men vi vil også stå foran krevende veivalg. Hvis noe prioriteres opp, må noe annet prioriteres ned, enten det skjer innen helse- og omsorgssektoren eller forbruk i andre deler av økonomien. Det vil være et politisk ansvar å prioritere og iverksette tiltak.

Hva er de største drivkreftene fremover? Hvilke veivalg står helsepolitikere og ledelsen i helse- og omsorgssektoren foran? Hvilke virkemidler har vi, og hvordan kan disse tas i bruk for å sikre et bærekraftig helsevesen?

Mandag 3 desember legger vi opp til et fokusmøte der vi ønsker å sette et lokalt fokus på disse problemstillingene.

Eldre og folkehelseminister Åse Michaelsen vil orientere om regjeringens arbeid med kvalitetsreformen Leve hele livet. Målet er at alle eldre skal få bedre hjelp og støtte til å mestre livet.

Arkitekt og byplanlegger Michael Fuller Gee, er for tiden en av de mest etterspurte foredragsholderne innen samfunnsplanlegging. Hans fokus denne dagen er hva en bredere deltakelse og brukerinvolvering kan bety for stedsutviklingen.

Fra KS Forskning, innovasjon og digitalisering kommer seniorrådgiver Une Tangen for å si litt om utviklingstrekkene fremover innen helse- og omsorgssektoren og muligheter for andre måter å tilby tjenester på.

Universitetet i Agder etablerer nå et senter for innovasjon og tjenesteutvikling innenfor helse og omsorg på campus Grimstad - I4Helse. Vi får en presentasjon av dette ved daglig leder Tor Åge Fjukstad

Etter lunsj vil vi ha fokus på egne tiltak og muligheter.

Leder for Lister Helsenettverket gjennom mange år, Inger Marethe Egeland, vil fokusere på regionens erfaringer med å drive utviklings- og implementeringsarbeid parrallelet med en travel hverdag..

Folkehelsekoordinator i Lister - Linn Gyland og samhandlingskoordinator i Lister - Marie Solvik, vil rette søkelyset på hvordan kommunene jobber i dag og hvordan kommunene kan jobbe mer målrettet i forhold til forebygging. Hvor ligger handlingsrommet? Marianne Hafte, fra frivillighetssentralen i Flekkefjord vil snakke om hva frivillighet kan bety for fremtidens helse- og omsorgstjenestene, før vi avslutter med et ordskifte om hvilke handlingsalternativ vi har.

+

**PROGRAM**

|  |  |
| --- | --- |
| 0900 - 0905 | **Velkommen** |
| 0905 - 0950 | **Arkitekt og byplanlegger Michael Fuller Gee**: Bredere deltakelse og brukerinvolvering i bolig- og stedsutvikling |
| 0950 - 1020 | **Hvordan tenke nytt innenfor strammere rammer**? Hva ser vi skjer i kommunene? Hvilke endringer, hvilke gevinster kan vi hente ut? Hva er de typiske implementeringsutfordringene? Fra KS Forskning, innovasjon og digitalisering kommer seniorrådgiver Une Tangen. |
| 1020 - 1030 | Kaffepause |
| 1030 - 1045 | **Daglig leder I4Helse Tor Åge Fjukstad**: Universitetet i Agder etablerer nå et senter for innovasjon og tjenesteutvikling innenfor helse og omsorg på campus Grimstad - I4Helse. Hvordan kan dette senteret bidra til gode og kostnadseffektive velferdsløsninger for kommunene? |
| 1045 - 1130 | **Eldre- og folkehelseminister Åse Michaelsen**: Leve hele livet. |
| 1130 - 1215 | Lunsj |
| 1215 - 1245 | **Kommunalsjef helse og velferd Inger Marethe Egeland – Veien fra prosjektide til en bedre tjenester**. Om utfordringene med å drive utviklings- og implementeringsarbeid parrallelet med en travel hverdag. |
| 1245 - 1315 | **Folkehelsekoordinator Linn Gyland og samhandlingskoordinator Marie Solvik: Hva gjør vi og hvor er handlingsrommet?** Hvordan jobber vi og hvordan kan vi jobbe mer målrettet i forhold til forebygging? |
| 1315-1330 | **Benstrekk** |
| 1330 - 1400 | **Daglig leder for frivillighetssentralen i Flekkefjord, Marianne Hafte:** Hva er frivillighet og hva betyr det for fremtidens helse og omsorgstjeneste? |
| 1400 | **Ordskifte:** Hva er handlingsalternativene? En representant fra rådmannsutvalget innleder til diskusjon. |